cyanic-selkie/wikianc huggingface dataset:
Canton de Vélizy-Villacoublay
De Canton de Vélizy-Villacoublay ass eng fréier franséisch administrativ Andeelung am Arrondissement Versailles, am Departement Yvelines an der Regioun Île-de-France.
Círculo Cultural Antonio Machado
De Círculo Cultural Antonio Machado ass eng spuenesch kulturell ausgeriichte Vereenegung, an der Form vun enger a.s.b.l., déi 1976 zu Lëtzebuerg gegrënnt gouf. Genannt ass se nom spueneschen Dichter Antonio Machado.
De Kulturkrees huet eng eege Bibliothéik mat iwwer dausend spueneschsproochege Bicher, déi ausgeléint kënne ginn.
Canton de Saint-Cyr-l'École
De Canton de Saint-Cyr-l'École ass eng franséisch administrativ Andeelung an den Arrondissementer Versailles a Saint-Germain-en-Laye am Departement Yvelines an der Regioun Île-de-France.
1. Mee
Den '''1. Mee''' ass den 121. Dag vum Joer (122. am Schaltjoer) am Gregorianesche Kalenner.
Williamina Fleming
D'Williamina Paton Stevens Fleming, gebuer de 15. Mee 1857 zu Dundee, Schottland, a gestuerwen den 21. Mee 1911 zu Boston, Massachusetts, war eng US-amerikanesch Astronomin. Si hat e System fir d'Klassifizéierung vun de Stären entwéckelt an hat vill Gasniwwelen, Stären an Novaen entdeckt.
Hir Eltere waren de Robert Stevens an d'Mary Walker Stevens. D'Williamina war zu Dundee an d'Schoul gaangen a gouf mat 14 Joer Léierin. Si huet sech mat dem James Orr Fleming bestuet. Mat 21 Joer ass déi jonk Koppel op Boston geplënnert. Wéi si iwwer hirem Jong Edward war, huet hire Mann si eleng gelooss. Sou huet si missen Aarbecht sichen, fir hire Liewensënnerhalt ze verdéngen. Si krut eng Plaz als Déngschtmeedchen am Haus vum Professer Edward Charles Pickering. De Pickering war mat senge männlechen Assistenten um Harvard College Observatoire onzefridden a seet, säin Déngschtmeedche kënnt deenen hir Aarbecht besser maachen. Sou huet de Pickering 1881 d'Willimina ugestallt, Büroaarbechten am Observatoire ze maachen. An hirer Zäit op där Plaz huet si sech e System fir d'Klassifizéierung vun de Stären ausgeduecht an huet gehollef, et anzeféieren. D'System baséiert dorop, all Stär e Buschtaf bäizeuerdnen an Ofhängegkeet dovun, wéi vill Waasserstoff a sengem Spektrum observéiert konnt ginn. A-Stäre haten am meeschte Waasserstoff, B-Stäre e bëssi manner, a sou weider.
D'Annie Jump Cannon verbessert d'System an entwéckelt eng méi einfach Klassifizéierung opgrond vun der Temperatur. D'Fleming bedeelegt sech un der Katalogiséierung vun de Stären, déi spéider als Henry-Draper-Katalog publizéiert gouf. An 9 Joer katalogiséiert si méi wéi 10.000 Stären. Bei hirer Aarbecht entdeckt si 59 Gasniwwel, 310 Verännerlech Stären an 10 Novaen. 1907 publizéiert si eng Lëscht vun 222 verännerleche Stären, déi si entdeckt hat.
Si krut d'Verantwortung fir Dosende vu Fraen, déi ugestallt waren, mathematesch Klassifikatiounen duerchzeféieren, a si redigéiert d'Publikatioune vum Observatoire. 1899 krut si den Titel 'Kurator fir Astronomesch Fotografien' an am Joer 1906 gouf si Éieremember vun der Kinneklecher Astronomescher Gesellschaft vu London - déi éischt Fra, déi déi Éier krut. Kuerz duerno krut si ee Éierestipendiat um Wellesley College.
Kuerz virun hirem Doud gëtt si vun der Mexikanescher Astronomischer Gesellschaft fir d'Entdeckung vun neie Stäre mat der Guadalupe Almendaro Medail ausgezeechent. Si ass 1911 zu Boston un enger Longenentzündung gestuerwen.
Geneviève Biwer
Geneviève Biwer (geb.: Badoual), gebuer de 14. Dezember 1958 zu Vannes an der franséischer Regioun Bretagne, ass eng franséisch Konschtfotografin.
Op der Universitéit vu Bordeaux huet si Biologie a Geologie studéiert.
Zanter 1993 ass si fräischafent Konschtfotografin. Si wunnt a schafft zu Kierchen (Gemeng Ëlwen).
Zanter 1981 ass si mam lëtzebuergesche Moler Jean-Marie Biwer bestuet.
Non-Violence
Non-Violence, och nach The knotted gun, ass eng Bronzeskulptur, déi vum schweedesche Sculpteur Carl Fredrik Reuterswärd, 1980 entworf gouf. Den Doud vum John Lennon war den Ustouss fir de Kënschtler dës Skulptur ze realiséieren.
D'Skulptur gouf a verschiddene Variatiounen oder Repliquen an en ettlech Stied uechtert d'Welt opgestallt. Verschidde Replique sinn a Privatbesëtz wéi z. B. déi vum englesche Foussballist David James.
Zoologie
All Aart vun Déier soll souwäit wéi méiglech eng logesch a wëssenschaftlech fundéiert Plaz an engem gereegelte System kréien. Déi ideal Form vu sou engem System wier et, fir all Déier no senger Ofstamung, sengem Opbau, senger jeeweileger Liewensweis a senger Entstoungs- an Entwécklungsgeschicht ze katalogiséieren.
Non-Violence
Déi éischt gouf 1985 zu Malmö opgestallt.
René Breckler
De René Breckler, gebuer 1915 zu Schëffleng a gestuerwen 1965, war e lëtzebuergeschen Zauberkënschtler.
De René Breckler ass 1934 vum däitschen Zauberkënschtler Kalanag an d'Zauberkonscht agewise ginn. No engem éischten Optrëtt am Hotel "Alfa" 1936 ass hien an den nächste Joren iwwerall zu Lëtzebuerg an der Ëmgéigend opgetrueden.
1940 hat hie säi groussen Duerchbroch am "Wintergarten" zu Berlin. Uganks der 1940er Jore war hien no Engagementer a ganz Europa ee vun de bekanntsten Ënnerhalungskënschtler vu senger Zäit. 1945 huet de René Breckler, wéinst der grousser US-amerikanescher Konkurrenz, nees missen am Tapezéierberuff schaffen.
Wéi de Variétéensembel vun der Nationallotterie gegrënnt gouf, ass hie vum Vic Molitor doran engagéiert ginn. De René Breckler ass, bis zu sengem Doud 1965, als Zauberkënschtler bei all Tirage opgetrueden.
Non-Violence
Duerno gouf 1988 eng zu New York virum Gebai vun der UNO opgeriicht. Dat ass e Cadeau, deen d'lëtzebuergesch Regierung 1988 de Vereenten Natioune gemaach huet.
Zoologie
Dëst ass awer praktesch net zu honnert Prozent méiglech, well et nach eng Onmass vu Relatioune gëtt déi nach net nogewise sinn oder kënne ginn.
Offlosswäert
Den Offlosswäert ass eng Mooss déi den Offloss vun den Nidderschléi am Anzuchsgebitt vun engem Waasserlaf ugëtt.
De Wäert ass onofhängeg vun der Gréisst vum Anzuchsgebitt, an e gëtt d'Héicht vun den Nidderschléi un, déi direkt an engem bestëmmten Zäitraum, sief dat e Mount oder e Joer, offléissen. Grad sou wéi d'Héicht vun den Nidderschléi gëtt de Wäert a Millimeter uginn.
Dëse Wäert ergëtt sech aus dem Total vun den Nidderschléi, vun deem déi Quantitéiten, déi versickeren a verdonsten, ofgerechent ginn. Wann den Terrain géi ass a vill versigelt Flächen do sinn ass dëse Wäert relativ héich, well d'Waasser séier ofleeft an net vill Zäit huet fir ze verdonsten a well op versigelte Flächen d'Waasser net an de Buedem anzéie kann.
Wann een dëse Wäert mat der Fläch multiplizéiert, op deen den Nidderschlag gefall ass, kritt een als Resultat d'Wasserquantitéit, déi wärend der Period vum Nidderschlag iwwerflächlech ofgelaf ass. Dës gëtt normalerweis a Meter Kibb uginn.
Beispill
Am Fall vum Lëtzebuerger Land, wou den Nidderschlag an engem Joer an der Moyenne ronn 700 mm ausmécht, wouvun der 470 an de Buedem zéien a verdonsten, behale mer e Wäert vun 230 mm. Dëse mat der Fläch vum Land multiplizéiert gëtt eng total Waasserquantitéit vu 594.780.000 Meter Kibb.
594.780.000 m³/31.536.000 s gëtt en direkten Offlos vun 18,86 m³/s.
Zoologie
E staark vereinfachte System, dee praktesch benotzt ka ginn, ass d'Glidderung vun der Déierewelt (Animalia) a grouss Kategorien no verschiddene Kennzeechen.
Haaptandeelung
Donieft gëtt et nach Andeelunge wéi Iwwerklass, Ënneruerdnung asw.
Non-Violence
Eng drëtt steet zu Lëtzebuerg um Kierchbierg am Parc central tëscht der Europäescher Schoul an der Coque.
Am August 2005 gouf am Park vum Bundeskanzleramt zu Berlin eng weider Non-Violence-Skulptur ageweit, déi de Kënschtler Däitschland geschenkt hat. De Günter Grass huet d'Laudatio gehalen.
Torre Glòries
Den Torre Glòries, Glòries-Tuerm, och fréieren Torre Agbar, zu Barcelona ass en Héichhaus mat 32 Stäck, dat aus Bëtong gebaut ass, mat enger Glas-Aluminium-Fassad.
D'Gebai huet eng Notzfläch vun 39.000 m² an ass mat enger Héicht vun 142 m eent vun den héchste Gebaier a Spuenien.
Den Architekt ass de Fransous Jean Nouvel. De 16. September 2005 gouf den Tuerm offiziell vum Kinnek Juan Carlos ageweit.
Hygieia
D'Hygieia (gr. Υγιεία oder Υγεία) ass an der griichescher Mythologie d'Gëttin vun der Gesondheet, d'Duechter vum Asklepios (enger anerer Versioun no seng Fra). Hir Schwëster war d'Panakeia. Mat him zesummen ass si zu Epidauros, awer och u verschiddenen anere Plazen, veréiert ginn.
D'Wuert "Hygiène" ass vun hirem Numm ofgeleet ginn. Meeschtens gëtt si mat engem Füllhorn voller Friichten duergestallt. Den Eed vum Hippokrates fänkt u mat de Wierder: "Ech schwiere beim Apollo a beim Asklepios a bei der Hygeia an alle Gëtter a Gëttinnen..."
Dierbech
Dierbech (lokal: Dirbecht ) ass eng Uertschaft déi um Schnëttpunkt vun de Gemengen Esch-Sauer, Buerschent a Géisdref läit an, doduerch bedéngt, an de Kantone Wolz an Dikrech.
Awunnerzuel
Zu Dierbech wunnen 39 Leit: 31 am Deel, deen zu der Gemeng Esch-Sauer gehéiert an der 8 am Géisdrëffer Deel. De Buerschter Deel läit an enger Gréngzon wou keng Awunner erlaabt sinn; et gëtt do nëmmen e puer Weekendhaisercher.
Geographie
D'Gemengegrenze sinn am Zentrum vun der Uertschaft a ginn duerch d'Sauer an duerch d'Rannerbaach gebilt.
Lëscht vu Molkereien
Dës Lëscht vu Molkereien ass en Deel vun de Referenztabellen.
Lann um Briddel
Déi bemierkenswäert Lann um Briddel ass eng Summerlann (Tilia platyphyllos, tilleul à larges feuilles, Sommerlinde), déi an der Gafel vun der Paul Binsfeld-Strooss an der rue du tilleul steet. Si gehéiert wéinst hirem Alter, hirer imposanter Form, an der Plaz wou se steet (matzen an engem Wunnquartier) zu de bemierkenswäerte Beem zu Lëtzebuerg.
Sarre-Union
Sarre-Union ass eng kleng franséisch Stad am Departement Bas-Rhin am Elsass.
Si läit an der natierlecher Géigend Alsace Bossue.
D'Gemeng ass 1794 entstanen doduerch datt déi zwee Dierfer Bouquenom a Ville-Neuve de Sarrewerden sech zesummegeschloss hunn.
Lann um Briddel
1980 gouf en Ëmfang op Broschthéicht vun 3,86 m gemooss, bei enger Gréisst vun 22 m. Ëm 2000 waren et 3,90 m (Duerchmiesser: 1,25 m) bei enger Gréisst vu 26 m.
Geographesch Koordinaten:
Sarre-Union
D'Saar leeft tëscht deenen zwou Uertschaften.
Christiane Steinmetzer
D ' Christiane Steinmetzer, gebuer de 16. Mee 1948 an der Stad Lëtzebuerg, ass eng lëtzebuergesch Konschthistorikerin. Vun 2004 bis 2008 war si Direktesch vum Service des sites et monuments nationaux (SSMN).
No hirem Studium a Konschtgeschicht op der Académie royale des beaux arts zu Bréissel war si Konschtprofessesch zu Lëtzebuerg. 1982 gouf d'Christiane Steinmetzer Conservateur am SSMN a war zoustänneg fir de Patrimoine rural. Hire Papp war de Kënschtler a Geodet Alfred Steinmetzer, fréiere Conservateur en chef vum Service des sites et monuments nationaux vun 1971 bis 1982.
Canton d'Audincourt
De Canton d'Audincourt ass eng franséisch administrativ Andeelung am Arrondissement Montbéliard, Departement Doubs an der Regioun Bourgogne-Franche-Comté.
Lëscht vu Filmer iwwer den Éischte Weltkrich
Dës Lëscht vu Filmer iwwer den Éischte Weltkrich ass en Deel vun de Referenztabellen
Carl Fredrik Reuterswärd
De Carl Fredrik Reuterswärd, gebuer de 4. Juni 1934 zu Stockholm, gestuerwen den 3. Mee 2016 zu Landskrona, war e schweedesche Moler a Sculpteur.
Rezessioun
D'Definitioun vun enger wirtschaftlecher Rezessioun gëtt an de meeschten europäesche Länner no geneeë Critère bestëmmt. Sou muss wärend op d'mannst zwee Trimesteren hannereneen de wirtschaftleche Wuesstem erofgoen. Den Nationale Bruttoinlandsprodukt, de PIB fält deemno sechs Méint noeneen. Déi Säit vum Atlantik gëtt de Begrëff Rezessioun no méi Faktoren definéiert. Do spillt ausser der Diminutioun vum PIB, och d'Entwécklung vun der Aarbechtslosegkeet, vun der Produktivitéit, vun den Eenzelhandelspräisser, dem Vertraue vun de Produzenten an de Verbraucher, mat. De Reegelen no dauert et deemno sechs Méint oder weider, éier een offiziell vun enger Rezessioun schwätzt. An der Tëschenzäit ass et sou awer méiglech, datt d'Wirtschaft scho méintlaang dran ass.
Carl Fredrik Reuterswärd
Dem Reuterswärd seng éischt Ausstellung war 1952 zu Paräis. Zanter 1969 hat hie sech och zu Bussigny-près-Lausanne am Schwäizer Kanton Vaud opgehal.
Rezessioun
Grënn a Konsequenzen
Eng Period vu wirtschaftlecher Rezessioun fänkt u mat engem stännege Réckgank vum PIB. D'Noloosse vun de Produktiounscommanden, d'Baisse vun der Nofro an de Präisser um Immobiliemaart, d'Diminutioun vun den industriellen Investitioune sinn ënner anerem d'Ursaache vun engem ëmmer méi niddrege PIB. Eng Folleg dovun ass d'Zuel vun den Aarbechtsplaze geet erof, d'Chômagezuele ginn erop an de Konsum fält. D'ganzt bréngt mat sech, datt d'Firmen hir Produktioun ëmmer weider erofsetzen an dobäi Kuerzaarbecht maachen, natierlech Ofgäng vu Personal net ersetzen oder méi schlëmm Entloossungen decidéieren. Finanziell schwaach Firme sinn déi éischt Affer a mussen hir Dieren zou maachen.
Aner Unzeeche vun enger Rezessioun sinn :
D'Haaptursaach ass meeschtens bei de verschiddene Rezessioune eng aner. Do dergéint ass bei allen eng wirtschaftlech iwwerschwänglech Period virausgaangen. Déi eenzeg gutt Konsequenz, déi eng Rezessioun huet ass, datt se d'Inflatioun eliminéiert.
Heefegkeet
Zanter dem Zweete Weltkrich sinn zwielef Rezessioune registréiert ginn. Dat ass eng Moyenne vun all fënnef Joer an dräi Méint eng. Allerdéngs ass d'Period tëscht zwou Rezessioune ganz ënnerschiddlech. Déi klengst war dräi an déi längst zéng Joer.
Dauer
Am Prinzip dauert d'Rezessioun sou laang bis den trimestrielle PIB erëm zouhëlt. Dauert se ze vill laang, ka s'an eng Depressioun, an eng richteg Wirtschatskris iwwergoen. Säit 1945 hunn d'Rezessiounen tëscht 6 an 18 Méint gedauert, mat enger Moyenne vun 11 Méint.
Léisunge fir aus der Rezessioun erauszekommen
Eng Rezeptléisung gëtt et net. D'Ekonomie muss selwer den Equiliber zeréckfannen. Selbstverständlech ass all eenzele Staat gefuerdert fir tëschenzäitlech dobäi ze hëllefen. Ideal soll dat duerch eng iwwerstaatlech Koordinatioun passéieren, fir de méiglechen nationale Protektionismus anzegrenzen. D'Globalwirtschaft vun haut verlaangt an enger globaler Rezessioun och global Léisungen. Simplistesch gesot muss wärend der Rezessiounsperiod de Staat de Manko vu privatem Konsum an Investitiounswëlle kompenséieren, zum Beispill, duerch Investitiounen an d'Landesinfrastuktur, duerch Krediter oder Garantien un wirtschaftsdroend Secteuren a steierlech Erliichterunge fir d'Betriber an d'privat Leit. Eng negativ Konsequenz vun deenen Hëllefen ass d'Klamme vun de Staatsdefiziter, dat nach méi verschlëmmert gëtt duerch manner Steierrecetten, méi Sozialausgaben (Chômage, Wunnbeilagen…) a steigend Scholdzënsen.
Boris Schmidt
De Boris Schmidt, gebuer 1983 zu Lëtzebuerg, ass e Kontrabassist, Saxophonist a Pianist.
Mat siwe Jer huet hien ugefaange mat klasseschem Saxophon, an duerno mat Piano. Zu Rossignol an der Belsch huet hien 1998 Jazzsaxophon beim Alexandre Plumacker, Nicolas Dory, Jacques Pirotton a beim André Klenes geléiert.
1999 huet hie sech den Electrobass selwer bäibruecht an 2002 huet en ugefaangen, beim Marc Demuth Kontrabass ze léieren. Vun deem Ament un huet en déi aner Intrumenter si gelooss an en ass 2003 op Den Haag gaangen, fir do um kinnekleche Conservatoire bei Leit wéi dem Hein van de Geyn, Frans van der Hoeven, Uli Glaszmann, John Ruocco an dem Eric Ineke ze studéieren.
De Boris Schmidt trëtt meeschtens als Jazzmuseker an de Benelux-Länner op. En ass awer och mat der Al Museksgrupp L'Arpeggiata ze héieren.
2. Mee
Den '''2. Mee''' ass den 122. Dag vum Joer (123. am Schaltjoer) am Gregorianesche Kalenner.
Canton de Montigny-le-Bretonneux
De Canton de Montigny-le-Bretonneux ass eng franséisch administrativ Andeelung am Arrondissement Versailles, am Departement Yvelines an der Regioun Île-de-France.
Tour de Rijke
Den Tour de Rijke ass eng Vëloscourse vun engem Dag, déi an Holland gefuer gëtt.
Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft.
Apeldeeler
En Apeldeeler ass eng Messerkombinatioun, fir mat engem Drécke bei engem Apel d'Fruuchtfleesch vum Batz ze trennen an dobäi d'Stécker gläichméisseg ze schneiden.
Claude Gengler (Zeechner)
De Claude Gengler ass e lëtzebuergesche Comiczeechner an Illustrateur.
Als Zeechner ass de Claude Gengler Autodidakt, huet awer Enn vun den 1980er Joer zu Bréissel e Kuerzstudium als Trickfilmer absolvéiert. Donieft huet hien och an de Joren 1983, 1984 an 1985 un der Summerakademie deelgeholl.
De Claude Gengler huet selwer e puer kleng Zäitschrëften a Fanzinen erausginn: Super Za-Za, Gomper. An den 1970er an 1980er Jore koum och e Comicalbum vun him eraus, Les anecdotes de Théo Watermael, an duerno an den 1990er Joren 3 Portfolioen iwwer Gnomen a Kobolden.
Tëscht 1999 an 2003 huet hien e puer Ausstellunge gehat, dovun 2003 eng zu Arel, zesumme mat dem belsche Comiczeechner René Hausman.
Sarin (Stär)
De Sarin ass den Numm vum Stär δ Herculis (Delta Herculis). De Sarin huet eng visuell Magnitude vu +3,2 mag. a gehéiert zu der Spektralklass A2. D'Distanz vum Sarin op eist Sonnesystem ass ronn 78 Liichtjoer (Hipparcos Datebank).
Koordinaten (Equinoxe 2000)
Delta Herculis Sarin (ster) Sarin
Kajam (Stär)
De Kajam, och Cajam, Cujam ("Keul"), ass den Numm vum Stär ω Herculis (Omega Herculis) am Stärebild Hercules. De Kajam gehéiert zu der Spektralklass B9pCr an an huet eng visuell Magnitude vu +4,57 mag. De Kajam ass ronn 235 Liichtjoer vun eis ewech.
Koordinaten (Equinoxe J2000.0)
Canton de Plaisir
De Canton de Plaisir ass eng franséisch administrativ Andeelung an den Arrondissementer Versailles a Rambouillet am Departement Yvelines an der Regioun Île-de-France.
Messier 21
De Messier 21, och NGC 6531, ass e +5,9 mag hellen oppene Stärekoup mat enger Flächenausdehnung vun 13' am Stärebild Sagittarius. Den M21 ass a Mëtteleuropa wéinst senger südlecher Positioun schwéier z'observéieren.
Arrondissementer am Departement Côtes-d'Armor
D'Departement Côtes-d'Armor setzt sech aus véier Arrondissementer mat follgenden Haaptuertschaften zesummen: Saint-Brieuc, Dinan, Guingamp a Lannion.
Déi véier Arrondissementer sinn:
Seibecken
Eng Seibecken ass eng Schossel aus emailléiertem Blech, Aluminium, Stol oder Plastik déi ënnen e Sift huet.
Genius (Mythologie)
E Genius (an der Méizuel: Genien, vum lat. gignere "ervirbréngen", "grënnen") ass an der réimescher Mythologie de perséinlechen, onsichtbare Schutzgeescht vum Mënsch, vun deem e scho bei der Konzeptioun Besëtz ergräift oder dee schonn zesumme mat him gemaach gëtt. De Genius als personifizéiert Gottheet staamt vum héchste Gott Jupiter a vun der Äerd.
Seibecken
Seibecke ginn an der Kiche gebraucht fir Liewensmëttel ofdrëpsen ze loossen a fir Gromperen, Nuddelen oder Geméis ofzeschëdden.
Genius (Mythologie)
Wann en duergestallt ginn ass, da gär als Schlaang déi sech ëm en Altor wéckelt a vu Friichten, déi do duerbruecht gi sinn, ësst (z. B. zu Pompeji); soss och nach als e Kand mat engem Rack dee mat Stäre besat ass, engem Blummekranz, engem Füllhorn an dacks och mat Flilléken. D'Haaptfest vum Genius war de Gebuertsdag vu sengem Protégé.
All Réimer hat säi perséinleche Genius, deen entweeder männlech geduecht war (säi weiblecht Géigestéck war d'Juno respektiv d'Lucina) oder, an der Keeserzäit, en ongeschlechtleche Geescht fir béid Geschlechter war. Eng besonnesch Bedeitung hat och de Genius vum pater familias, dem Familljepapp. A seng Veréierung sinn och d'Sklave mat abezu ginn. Eng Erweiderung huet dëst zanter dem Augustus kritt; mam genius augusti ass säi Genius besonnesch am Kult gefeiert ginn an huet sech am Kader vum Keeserkult an der Vergëttlechung vum Keeser ëmmer méi entwéckelt. En Eed gouf och dacks am Numm vum Genius vum Keeser ofgeluecht.
Seibecken
E Synonym am Lëtzebuergeschen ass Seibar. Regional gi vu Variante benotzt: Seibeggel, Seibeggen a Seibeck.
Speziell Seibecke sinn déi méi grouss Seischosselen, déi gebraucht goufe fir d'Mëllech ze seien an deenen hiren Hals an d'Mëllechkan gepasst huet. Dobäi gouf Mëllech duerch e rengt Duch, d'Siffduch lafe geloss, oder och méi spéit an de 60er Joren, spezielle Filterpabeier. Dacks gouf um Haff fir dat Geschier och einfach nëmme Sei gesot.
Genius (Mythologie)
D'réimesch Virstellung vum Genius gläicht der Usiicht vum griichesche Philosoph Sokrates, dee gegleeft huet, säin Daimon un senger Säit ze hunn. Och d'Germanen hu mat de Fylgjen an Hamingjen hir perséinlech Schutzgeeschter kannt. Dozou passt och déi chrëschtlech Virstellung vum perséinleche Schutzengel.
Ras Algethi (Stär)
De Ras Algethi (arab. رأس الجثي raʾs al-ğaṯī, »Kapp vun deem, dee knéit «) ass den drëtthellste Stär am Stärebild Hercules. An der Astronomie gëtt hie mat α Herculi oder kuerz α Her bezeechent. Säin Numm Ras Algethi staamt aus enger Iwwersetzung vum Almagest a gouf am Joer 1438 vum Johannes vu Gmunden iwwerholl.
Genius (Mythologie)
Spéitstens am Mëttelalter ass de Genius eng allgemeng Bezeechnung fir Geeschter ginn. Als genius loci hu se eng bestëmmt Plaz bewunnt an hunn domat den Dämonen déi an der Bibel ernimmt goufen an z. B. a Ruinen gewunnt hunn, geglach.
Ras Algethi (Stär)
De Ras Algethi ass zirka 382 Liichtjoer vun eiser Äerd ewech (Hipparcos Datebank). Et ass en Duebelstär, dee schonn a klengen Teleskopen opgeléist ka ginn.
Genius (Mythologie)
Vu "Genius" staamt och de Begrëff "Genie" of, deen eng besonnesch talentéiert Persoun bezeechent.
Ras Algethi (Stär)
Den Haaptstär, ee gielroude Risestär mat der Spektralklass M5, ass en hallefreegelméisseg verännerleche Stär vum Typ My-Cephei, deem seng visuell Magnitude mat enger Period vun 125 Deeg tëscht +3,1 mag a +4,2 mag varièiert. Hie straalt ganz staark am Infraroutberäich.
Säi Begleeder, deen an engem Wénkelofstand vu 4,6" steet (Positiounswénkel 104°), ass e +5,4 mag helle Stär vun der Spektralklass F8. Fir en Ëmlaf brauch d'System ronn 3600 Joer.
Koordinaten Equinoxe J2000.0:
Alain Schaack
Den Alain Schaack gebuer de 17. Februar 1933 zu Esch-Uelzecht a gestuerwen de 24. August 2002 am Blummendall, war e lëtzebuergeschen Affekot, DP-Politiker a laangjäregen Direktor vun der Assurancegesellschaft La Bâloise.
Am Februar 1978 réckelt hien als Deputéierten an d'Chamber no, mä leet säi Mandat awer schonn am Abrëll 1979 aus gesondheetleche Grënn nidder.
Hie war en Enkel vum Historiker a Riichter Charles Schaack.
Stade Josy-Barthel
De Stade Josy-Barthel ass e Sportsstadion op der Areler Strooss, am Stater Quartier Belair. E gouf 1931 ageweit gouf fir Foussball, Liichtathletik a Rugby benotzt.
Bis 2021, wéi bis de Stadion vu Lëtzebuerg fäerdeg gouf, war et dee gréisste Stadion am Land an och den nationale Foussballstadion vu Lëtzebuerg.
Geschicht
De Stade Josy Barthel gouf tëscht 1928 an 1931 gebaut an huet Ufanks nach Stade Municipal geheescht. 1989-1990 ass e komplett renovéiert ginn. Zanter dem Juli 1993 ass en nom bekannte lëtzebuergesche Sportler a Politiker Josy Barthel benannt, deen 1952 bei den Olympesche Spiller eng Goldmedail gewonnen huet.
De Stade Josy Barthel ass de fréiere Stadion vum C.A. Spora Lëtzebuerg (haut Racing FC Union Lëtzebuerg). Déi meescht international Foussballmatcher um Niveau vun der UEFA an der FIFA, déi doheem vun der lëtzebuergescher Nationalekipp bestridde ginn, goufe bis 2021 op dësem Terrain gespillt. Och de Liichtathletikclub CSL huet do trainéiert, a verschidde Matcher vun der lëtzebuergescher Rugby-Union-Nationalekipp am Kader vun de Qualifikatiounsspiller fir d'Rugby-Union-Weltmeeschterschaft 2015 goufen am Stade Josy Barthel gespillt.
D'Zukunft vum Stadion
2012 ass an de lëtzebuergesche Medie vill iwwer d'Pläng geschwat ginn, fir zu Léiweng en neien Nationalstadion mat engem Akafszentrum ze bauen; déi Pläng goufen awer vun der Regierung verworf. Och d'Gemeng Déifferdeng hat eng Kandidatur agereecht, fir de Stade Municipal zu Uewerkuer zum Nationalstadion auszebauen. ,
Am November 2012 gouf bekannt gemaach, datt de Stade Josy Barthel géif renovéiert ginn. Dem FLF-President Paul Philipp no misst dat séier geschéie well Lëtzebuerg soss keen UEFA-konforme Stadion méi hätt an déi lëtzebuergesch Clibb an d'Nationalmannschaft da vun europäesche Kompetitioune kéinten ausgeschloss ginn. Well ee Joer drop nach ëmmer näicht geschitt war, ass den UEFA-President Michel Platini am September 2013 op Invitatioun vun der FLF op Lëtzebuerg komm an huet de schlechten Zoustand vum Stade Josy Barthel staark kritiséiert.
2014 goufen d'Renovationspläng awer nees verworf an de Bau vun engem neien Nationalstadion op der Kockelscheier ugekënnegt. D'Bauaarbechten dofir hunn 2017 ugefaangen a waren 2021 ofgeschloss. Zanterhier ass de Stadion vu Lëtzebuerg neie Nationalstadion.
Den Areal wou de Stade Josy Barthel läit (abegraff ë. a. déi al Kasär vun de Stater Beruffspompjeeën) ass vun der Stad Lëtzebuerg als neie "Wunnquartier Stade" ausgeruff ginn. Den 8. Dezember 2021 gouf de Gewënnerprojet vun engem Architekteconcours, de Projet STADePARK, virgestallt. Dëse gesäit vir, d'Fläch vum Stade an e klenge Park ëmzewandelen, an de Rescht ronderëm mat Appartementshaiser, Geschäfter an enger Schoul ze bebauen.
Esthetik
D'Wuert Esthetik huet griichesch Originnen a gouf an der griichescher Sprooch als Adjektiv gebraucht.
D'Wuert gouf fir d'éischt vum Baumgarten als Substantiv gebraucht. Hien huet d'Esthetik definéiert als d'Wëssenschaft déi de Charakter vum Schéinen, bei de Produktioune vun der Natur a vun der Konscht bestëmmt.
Den H. Van Lier seet an Les Arts de l'espace datt vun all dëse verschiddenen Doktrinen a Recherchen, jiddwereng nëmmen eng Partie Usiichte vum Phenomeen Esthetik erëmspigelt, an datt et méiglech ass eng Synthees dovun ze maachen, an eng gemeinsam Doktrin ze bestëmmen.
Esthetik kann zur Aktioun verleeden (Artist) oder zur Betruechtung (Esthetiker).
Se gehéiert domat zu engem vun de Grondelementer vun der Konscht, well se d'Relatioun Sujet → Objet an der artistescher Kreatioun, an Relatioun Objet → Sujet am Genoss vun der Betruechtung a sech huet.
Agent 212
Agent 212 ass eng belsch humoristesch Serie vu Bandes dessinéeën där hiren Haaptpersonnage de Polizist Arthur Delfouille ass, deen ze vill guttmiddeg ass an eng op déi aner fléie léisst. D'Zeechnunge vun der Serie si vum Daniel Kox an den Zenario vum Raoul Cauvin.
Den Agent 212 trëtt fir d'éischt 1975 am Journal de Spirou op. De Verlag Dupuis huet zënterhir 29 Albume vun där Serie op Franséisch an Hollännesch erausbruecht.
Arcturus (Stär)
Den Arcturus oder Arktur (α Bootis) ass den hellste Stär am Stärebild Bootes. Et ass e Roude Ris, dee véierthellste Fixstär um Nuetshimmel a vun alle Kontinenter aus ze gesinn (mat Ausnam vun der bannenzeger Antarktis. Et fënnt een hien an der Verlängerung vun der Täissel vum Grousse Won. Wann een dës Richtung weider verlängert, kéint een op de Stär Spica.
François Tavenas
De François Tavenas, gebuer den 12. September 1942 zu Bourg-de-Péage (Frankräich) a gestuerwen den 13. Februar 2004 zu Lëtzebuerg, war e franco-kanadesche Professer.
Arcturus (Stär)
Wouhier kënnt den Numm
Den Numm Arktur leet sech vum griicheschen arktouros (αρκτούρος), "Bierenhidder", of a verwäist op d'Positioun als hellste Stär am Zeeche vum Bootes, dem Bierenhidder, deen um Nuetshimmel de klengen an de grousse Bier viru sech hin ze dreiwe schéngt.
François Tavenas
Vum 1. Dezember 2003 bis zu sengem Doud war de François Tavenas den éischte Direkter vun der Université du Luxembourg.
Arcturus (Stär)
Wouhier kënnt den Numm
Den arabeschen Numm vum Stär ass Haris el sema, Herrscher vum Himmel.
An der chineesescher Astronomie huet de Stär Arcturus dà jiǎo (chineesesch Schrëft: 大角), "grousst Har" geheescht, wat hierleet vum hellste Stär vum chineesesche Stärebild "Har" (角宿, Pinyin: jiǎo xiù).
Agent 212
A verschidden Zeenen trëtt de Pierre Tombal op, deen Doudegriewer ass, an den Haaptpersonnage an enger anerer Bande dessinée ass, bei där de Raoul Cauvin Zeenarist ass.
Messier 22
De Messier 22, och NGC 6656, ass e +6,17 mag helle Kugelstärekoup mat enger Flächenausdehnung vun 32,0' am Stärebild Sagittarius. Den M22 ass ee vun den hellste Kugelstärekéip iwwerhaapt a scho mat bloussem A als en Objet ze gesinn deen engem Stär gläicht, an dofir trotz senger südlecher Positioun fir Observateuren a Mëtteleuropa scho mat engem klengen Teleskop intressant.
Gare Näerzeng
D'Gare Näerzeng ass eng Gare op der CFL-Linn 6 tëscht der Gare Beetebuerg, der Gare Keel respektiv der Gare Schëffleng vun der Lëtzebuerger Eisebunn.
Agent 212
Ausser dem Agent 212, sinn Haaptpersonnagen:
Gare Näerzeng
D'Linn 6 féiert vu Lëtzebuerg op Beetebuerg a vun do iwwer Näerzeng op Rëmeleng respektiv Esch-Uelzecht, vu wou et op Däitsch-Oth respektiv Rodange geet. Vu Beetebuerg féiert d'Linn 6 och nach op Diddenuewen respektiv op Wuelmereng.
D'Gare Näerzeng huet e gratis Park & Rail-Parking mat 19 Parkplazen.
Nieft deem Parking läit de Bus-Arrêt: Näerzeng-Gare. Dee gëtt vun den RGTR-Linnen 310 (Näerzeng-Lycée Nic-Biever zu Diddeleng iwwer Beetebuerg an zeréck) (Schoulbus) an 168 (Näerzeng - Biergem - Beetebuerg - Deutsch-Luxemburgisches Schengen-Lyzeum zu Perl iwwer Fréiseng an Uespelt) (Schoulbus) an zeréck ugefuer.
D'Gebai
D'Gebai vun der Gare ass am Joer 1873 am typesche Stil vun där Zäit gebaut ginn.
Anne Beffort
Liewen
D'Anne Beffort war eent vun eelef Kanner, hire Papp war Gäertner. No der Mëttelschoul an der Sainte-Sophie ass si an d'Léierinneschoul gaangen a war vun 1900 bis 1904 Schouljoffer zu Riedgen. Si goung dunn op d'Westfälesch Wilhelms-Universtitéit zu Münster an op d'Sorbonne franséisch Literatur studéieren, wou si Schülerin vum Gustave Lanson war. 1909 war si mat der Marie Speyer déi éischt Lëtzebuergerin, déi en Doktertitel krut.
Gare Näerzeng
D'Gebai
2003 gouf et op d'Lëscht vun de klasséierte Monumenter agedroen an als Nationalmonument klasséiert.
Thermalbad Munneref
D'Thermalbad Munneref ass dat eenzegt Thermalbad zu Lëtzebuerg a läit zum gréissten Deel (37,38 ha) um Südostrand vun der Uertschaft Munneref an der Gemeng mat dem selwechten Numm am Kanton Réimech. E klengen Deel (5,25 ha) vum Domaine läit a Frankräich an der Gemeng Mondorff am Departement Moselle. Am Ganzen huet de Kuerpark eng Fläch vun 42,63 ha.
Gare Näerzeng
D'Gebai
No Ëmbauaarbechten a Studentewunnengen, tëscht 2009 an 2011, ënner Opsiicht vum Service des sites et monuments nationaux ass et den 23. Februar 2013 a Presenz vun der Kulturministesch Octavie Modert, dem Buergermeeschter vu Beetebuerg Laurent Zeimet an dem CFL-Generaldirekter Alex Kremer nei ageweit ginn. D'Gebai gëtt elo vun Doktorante vun der Uni Lëtzebuerg als Wunneng benotzt.
Anne Beffort
Liewen
Den Archiv vun der Anne Beffort gëtt am nationale Literaturzentrum ënner der Nummer CNL L-0205 erhalen.
Messier 22
Koordinaten (Equinoxe J2000.0)
Thermalbad Munneref
Geschicht
Vun 1841 bis 1846 sinn zu Munneref déi éischt Buerunge vun der Ekipp vum sächsesche Buermeeschter Karl-Gotthelf Kind gemaach ginn.
Hierheck
Hierheck ass e Lieu-dit an der Gemeng Esch-Sauer.
Thermalbad Munneref
Geschicht
Schonn d'Joer drop, 1847, gouf d'Munnerëffer Thermalbad op Initiativ vum Munnerëffer Notaire Jean-Pierre Ledure gegrënnt. Seng Duechter Amélie Ledure war déi éischt Kueristin.
Hierheck
Geographie
D'Hierheck läit laanscht d'Nationalstrooss N 12 tëscht Groussbus an Eschduerf, op enger Héicht vu 502 Meter.
Thermalbad Munneref
Geschicht
Mam Arrêté royal grand-ducal vum 28. August 1878 krut d'Uertschaft d'Recht fir sech Mondorf-les-Bains respektiv Bad Mondorf ze nennen.
Anne Beffort
Engagement
Si war 1909 Matgrënnerin vum Stater Meedercherslycée an déi éischt Lycéesprofessesch zu Lëtzebuerg.
Gare Näerzeng
Busarrêten bei der Gare
Am Duerf (RGTR-Linn 307 a Schoulbusser)
Lohrwies (RGTR-Linn 307 a Schoulbusser)
Éibeng
Éibeng (Aubange op Franséisch, Åbindje op Wallounesch, Ibingen op Däitsch), ass eng belsch Stad an der Provënz Lëtzebuerg. Si läit am Dräilännereck mat Frankräich a Lëtzebuerg.
Anne Beffort
Engagement
Vun 1929 u war si Presidentin vun der Association amicale des anciennes élèves du Lycée de jeunes filles, e Veräin dee si gehollef hat grënnen.
Éibeng
Et ass déi ëstlechst Gemeng an de Gaume.
Aner Uertschaften an der Gemeng sinn:
Anne Beffort
Engagement
D'Anne Beffort war eng engagéiert Verfechterin vun der franséischer Sprooch a Literatur an huet sech agesat fir en Zesummeréckele vun der franséischer an der lëtzebuergescher Kultur. Si war 1934 Grënnungsmember vun der SELF, der Société des écrivains luxembourgeois de langue française. Si war och Member vun den Amitiés françaises.
D'Anne Beffort war déi éischt Presidentin vun der Vereenegung Les amis de la maison de Victor Hugo à Vianden, déi 1937 gegrënnt gi war, fir de Victor-Hugo-Musée zu Veianen ze bedreiwen.
Aner Éierung
De 27. September 2010 huet d'Lëtzebuerger Post eng Serie vun dräi Timbere mat lëtzebuergesche Perséinlechkeeten erausginn, dorënner ee vun 0,70 Euro mat engem Portrait vun der Anne Beffort.
Thermalbad Munneref
Geschicht
Mam Gesetz vum 21. Abrëll 1886, , , krut d'Regierung d'Recht fir d'Thermalbad vun der Société anonyme des bains de Mondorf ofzekafen. Déi hat d'Handduch no engem laangen Ënnergank, dee sech zanter dem 1870er Krich entwéckelt hat geschmass, wat dozou gefouert hat, datt knapps nach 200 Kueristen d'Joer op Munneref koumen.
D'Société anonyme des bains de Mondorf hat virdru scho probéiert e Keefer ze fannen, , , , , , ,. An der Generalversammlung vum 10. Oktober 1885 sollt decidéiert ginn d'Gesellschaft opzeléisen,. Well net genuch Aktionären an der Generalversammlung vum 10. Oktober waren, gouf eng nei Generalversammlung fir de 16. November 1885 festgeluecht. Och an der Generalversammlung vum 16. November 1885 waren net genuch Aktionären do an et gouf nees eng nei Generalversammlung op den 30. November 1885 festgeluecht.
Kind-Quell
Déi éischt Thermalquell gouf vun der Ekipp vum Sachs Karl-Gotthelf Kind (1801-1873) nom Prinzip vum Fräifall gebuert a gouf no him Kind-Quell genannt (Source Kind). D'Aarbechten hunn de 17. Juni 1841 ugefaangen an d'Buerung huet de 16. Juni 1846 hir maximal Déift vu 730 m. erreecht a war deemools déi déifst Buerung op der Welt mat Ausnam vu China, wou scho virdrun eng Buerung gemaach gouf, déi iwwer 1000 m déif goung. Eréischt 1871 gouf dee Rekord mat der Déifbuerung Sperenberg bei Berlin mat 1271 m Déift gebrach.
Marie-Adélaïde-Quell
Déi zweet Thermalquell krut hiren Numm zu Éiere vun der Groussherzogin Marie-Adélaïde vu Lëtzebuerg.
Pavillon Kind
De Pavillon Kind gouf an de Joren 1963-1964 vum Staatsarchitekt Constant Gillardin gebaut, fir d'Waasser vun der Kind-Quell ze zerwéieren. D'Gebai gouf tëscht 2000 an 2004 vum Architektebüro "steinmetz de meyer architectes urbanistes" ëmgebaut.
Orangerie
D'Orangerie gouf 1910 no de Pläng vum lëtzebuergeschen Architekt Sosthène Weis gebaut.
Hoteller
Fir d'Kueristen an d'Touriste gehéieren zum Thermalbad de „Mondorf Parc Hôtel“ grad ewéi d'„Villa Welcome“.
Renovatioun
Uganks Oktober 2018 huet de Regierungsrot e Gesetzesentworf ugeholl fir d'Gebaier vum Thermalbad fir eng Zomm vun 133,5 Milliounen Euro ze renovéieren. De 24. Abrëll 2020 gouf d'Gesetz ënnerschriwwen dat et der Regierung erlaabt, den Domaine fir déi genannt Zomm an d'Rei ze setzen an auszebauen.
Trivia
Bis 1976 stoung am Park eng Pergola, déi ëm 1898 vum Staatsarchitekt Prosper Biwer entworf gi war. D'Holzaarbechte ware vum Schräiner J.P. Hilbert vun Hollerech. Op der Bün wou traditionell de Kuerorchester gespillt huet, sinn ënner anerem d'Lucienne Boyer an d'Line Renaud opgetrueden. D'Konstruktioun huet un de Pavillon vun der Rudolfsquell zu Mariánské Lázně erënnert.
Konschtwierker am Thermalbad an am Kuerpark
De Park vum Thermalbad stellt eng Verbindung tëscht Mënsch an Natur hier. Hien ass eng gréng Long, eng Plaz fir ze raschten, sech z'erhuelen, ze heelen, sech ze besënnen. Dozou gehéiert och d'Konscht, déi de Park an eng Skulpturegalerie verwandelt. 20 Monumenter a Konschtwierker, meeschtens vu lëtzebuergeschen Artisten, waarden drop entdeckt ze ginn.
Donieft gëtt et nach dës Wierker, bei deene weider Detailer den Ament (2008) onbekannt sinn:
Verwaltungsrot
D'Thermalbad gëtt vun engem Verwaltungsrot vu sechs Membere geréiert. Dräi Membere vertrieden de Lëtzebuerger Staat a gi vum Gesondheets-, Sozialversécherungs- a Finanzminister proposéiert. Zwéi Membere gi vum Regierungsrot aus dem Privatsecteur proposéiert; et muss sech ëm Perséinlechkeeten handelen, déi kompetent an der Gestioun vun Entreprisë sinn. De leschte Member gëtt an enger direkter a geheimer Wal ënnert de Salariéë vum Centre gestëmmt.
D'Membere vum Verwaltungsrot gi fir eng Dauer vu sechs Joer genannt; d'Mandat kann duerno erneiert ginn.
3. Mee
Den 3.Mee ass den 123. Dag vum Joer (124. am Schaltjoer) am Gregorianesche Kalenner.
Eschduerf
Eschduerf (lokal: Eschdöerf ) ass eng Uertschaft an der Gemeng Esch-Sauer.
Geschicht
Bis 1827 war Eschduerf eng eegestänneg Gemeng. Du gouf d'Sektioun Eschduerf bei d'Gemeng Heischent geprafft an déi aner Sektioune koumen an déi deemools nei gegrënnt Gemeng Néngsen. Enn 2011 hunn dunn déi fréier Gemengen Heischent an Néngsen mat Esch-Sauer fusionéiert.
Zu Eschduerf steet d'Gemengenhaus vun der Gemeng Esch-Sauer.
Geographie
Eschduerf läit am Éislek op enger Héicht vu ronn 500 Meter. Déi héchst Plaz ass um Lieu-dit Quatre-Vents mat 519 Meter. Um Flouer vun Eschduerf entsprangen a puer kleng Baachen, d ' Broubich déi hir Quell an der Aalheck huet, an d'Millbech, déi aus zwou Quelle beim Millbecherknapps entsteet. Allebéid si riets Niewebaache vun der Dirbech.
Gare Keel
D'Gare vu Keel ass eng Gare op der CFL-Linn 6c tëscht der Gare Näerzeng an der Gare Téiteng vun der Lëtzebuerger Eisebunn.
D'Linn 6 féiert vu Lëtzebuerg op Beetebuerg a vun do iwwer Näerzeng op Rëmeleng respektiv Esch-Uelzecht, vu wou et op Däitsch-Oth respektiv Rodange geet. Vu Beetebuerg féiert d'Linn 6 och nach op Diddenuewen respektiv op Wuelmereng.
D'Gare vu Keel huet e gratis Park & Rail-Parking mat spezielle Parkplaze fir Leit mat reduzéierter Mobilitéit.
Haut huet d'Keeler Gare keen CFL-Büro méi. D'CFL huet d'Gebai fir de symbolesche Frang der Gemeng verlount.
An der Gare hu verschidde Veräiner hire Sëtz:
Rolf Tarrach
De Rolf Tarrach, gebuer de 24. Februar 1948 zu Valencia, ass e spuenesche Physiker mat däitschen Originnen.
Hie war vum 1. Januar 2005 bis den 31. Dezember 2014 Rekter vun der Université du Luxembourg. Säin Nofollger ass de Rainer Klump, de Virgänger war de François Tavenas.
Vum 1. Juli 2015 un, ass hie President vun der European University Association (EUA), den Daachverband vun iwwer 850 europäeschen Universitéiten aus 47 Staaten dee 17 Millioune Studente vertrëtt. Hie gëtt de Nofollger vun der Portugisin Maria Helena Nazaré.
De Rolf Tarrach war de Spëtzekandidat vu Volt fir d'Europawalen de 26. Mee 2019.
Comité vun de Regiounen
D'Europäesch Kommissioun an de Conseil mussen de Comité vun de Regioune consultéieren, wann et ëm legislativ Propositioune geet, déi fir d'Regioune relevant sinn. Dorënner falen d'Educatioun, d'Kultur, d'ëffentlech Gesondheet, d'Trans-europäesch Netzer an d'Kohesiouns- a Strukturfongen (also deen Deel vum EU-Budget, mat deem an deene méi aarme Géigende Bau- oder soss Projeten ënnerstëtzt ginn). De Comité kann och vu sech aus Resolutiounen unhuelen.
Intern organiséiert e sech a 6 Kommissiounen, déi den Theemen no Projete vun den Avisen oder de Resolutiounen ausschaffen, déi da vun allen ofgestëmmt ginn.
Kléngelbaach (Uelzecht)
D'Kléngelbaach ass eng kleng Baach zu Lëtzebuerg an de Gemenge Koplescht, Steesel a Walfer.
Si entsteet aus zwou klenge Baachen, déi hir Quellen op enger Héicht vu ronn 320 Meter am Oste vum Briddel hunn. Déi nërdlech Baach huet hir Quell um Roudenhaff an déi aner ëstlech vu Kalscheier. Se lafen allen zwou no Oste bis an d'Gipsweieren, 250 Meter südlech vum Kléngelbur.
Beim Auslaf vun de Gipsweiere kritt d'Baach den Numm Kléngelbaach. Si leeft dann an Direktioun Steesel fir no engem Laf vun 2 km tëscht Steesel an Helsem op enger Héicht vun 225 Meter an d'Uelzecht ze lafen.
Gérard Brach
De Gérard Brach ass e franséischen Dréibuchauteur a Filmregisseur. Hien ass den 23. Juli 1927 zu Montrouge, Hauts-de-Seine a Frankräich gebuer.
Geckeg Knippchen
"Geckeg Knippchen" gëtt déi Plaz um Ielebou genannt, wou den Ielennerv, den nervus ulnaris, op der Knupp vum der Ielebouschank, an enger Kailchen, direkt ënner der Haut verleeft. Dësen Nerv leet d'Reizimpulser vum Klengen a vum Rankfanger a vu soss Regioune vum ënneschten Aarm an d'Gehier.
Stéisst ee sech mat der "geckeger Knippchen" widder en haarde Géigestand, da geschitt eng Iwwerreaktioun am Nerv: well e selwer net empfidlech fir Péng ass, gëtt en dem Gehier dann d'Informatioun weider, datt déi ganz Regioun, déi en z'"iwwerwaachen" huet, gereizt gouf, an zwar souwuel, wat Beréierung ugeet, wéi och, wat d'Spire vu Péng oder vun Hëtzt/Keelt ugeet.
Doduerch entsteet dann dat speziellt Gefill, dat als eng Mëschung aus Stroumschlag, Kriwwelen, Dafheet a kaler/waarmer Dusch am ganzen Aarm, heiansdo am ganze Kierper, beschriwwe ka ginn.
Beta-Lyrae-Stär
Als Beta-Lyrae-Stär bezeechent een e Stär deen zu enger Grupp vu bedeckungsverännerleche Stäre gehéiert, bei deenen déi eenzel Komponente sou no zesumme stinn, datt béid Stären duerch hir géigesäiteg Gravitatioun eefërmeg verformt sinn. D'Hellegkeetsännerunge vu Beta Lyrae-Stäre sinn dogéint manner opfälleg wéi bei Bedeckungsveränerleche vum Typ Algol.
De bekanntste Vertrieder ass de Beta Lyrae (Scheliak).
Tandel
Tandel ass eng lëtzebuergesch Uertschaft an der Gemeng Tandel.
Virun der Gemengefusioun vun de fréiere Gemenge Baastenduerf a Furen huet d'Uertschaft zu Baastenduerf gehéiert, an huet eng eege Kadastersektioun gebilt.
Se läit am Dall vun der Tandeler Baach a verdeelt sech op enger Längt vu ronn engem Kilometer riets a lénks laanscht d'N17.
NGC 6210
Den NGC 6210 ass e planetareschen Niwwel am Stärebild Hercules. Den NGC 6210 huet eng Wénkelausdeenung vun 0,3' × 0,2' an eng visuell Magnitude vu +9,50 mag. Säin hellen Zentralstär, e Wäissen Zwerg, liicht mat enger visueller Magnitude vun 12,9 mag. D'Distanz zu eiser Sonn gëtt mat 6.500 Liichtjoer geschat, wouraus sech aus der visueller Gréisst eng Ausdeenung vun zirka 0,5 Liichtjoer ergëtt.
Den NGC 6210 gouf 1825 vum däitschen Astronom Friedrich Georg Wilhelm Struve entdeckt.
Beschreiwung
De "Waasserdeckelsmoukenniwwel" - Turtle Nebula - NGC 6210 am Hercules ass e ganz helle planetareschen Niwwel mat engem Zentralstär deen op Fotoe gutt ze gesinn ass.
Déi ofgestousse Gaswolleke liichten intensiv blozeg bis turquoise, wat duerch déi dominant Spektrallinne vum einfachen (blo) an duebelen (türkis) ioniséierte Sauerstoff verursaacht gëtt. Fotoe mat enger héijer Opléisung déi vum HST gemaach goufen, weisen datt den Zentralstär 4 Jets aus ganz waarmem Gas an dee méi alen an domat kale Gasmantel ausstéisst. Déi kucke wéi kleng "Féissercher" eng Iddi aus dem Gasmantel eraus, an den Niwwel gesäit doduerch aus wéi eng Waasserdeckelsmouk, déi schwëmmt.
Kléngelbaach (Sauer)
D'Kléngelbaach ass eng kleng Baach zu Lëtzebuerg an der Gemeng Rouspert-Mompech am Kanton Iechternach.
Si huet hir Quellen am Norde vu Mompech am südwestlechen Deel vum Pafebiergerbësch op enger Héicht vu ronn 330 Meter. Vun do u leeft se déi ganzen Zäit no Süden, duerch Mompech, wou se ënner dem CR135 erduerch leeft, fir dann no 1.400 Meter op Auleft an d'Sernigerbaach ze lafen, an da weider mat där vis-à-vis vun der däitscher Uertschaft Langsur op enger Héicht vun 136 m an d'Sauer ze lafen.
Si ass am Ganzen 2.200 Meter laang.
Grizzly (Motoen)
Grizzly ass eng historesch Mark vun tschechesche Motoen.
Tëscht 1925 an 1932 huet d'Firma ''Matyaš & Polák. Továrna na motocyckly'' zu Pardubice-Skrivanek Zweetakt-Motoe gebaut, déi vu engem selwerentwéckelten 247 cm Kibb Dräikanalmotor ugedriwwe goufen. Méi spéit sinn och Modelle gebaut gi mat engem wiessel- an uewegesteierten 246 cm Kibb Motor vu MAG.
No an no gouf de klengen Atelier vu Jawa (Motoen) vum Maart gedrängt.
Follgend Motosportfuerer si fir Grizzly gefuer: Korbelm, Trnka, an de Matyas selwer.
Ronde van het Groene Hart
D'Ronde van het Groene Hart ass eng Vëloscourse vun engem Dag, déi an Holland gefuer gëtt.
Déi éischt Oplo vun där Course gouf de 25. Mäerz 2007 disputéiert.
I Don't Think They Need to Learn It at School...
I Don't Think They Need to Learn It at School... ass den éischten CD-R vum lëtzebuergeschen Techno-Electro Duo Crash\Zendo.
Hannergrond
I Don't Think They Need to Learn It at School...' gouf an engem Nomëtte geschriwwen an opgeholl.
D'CD gouf op der Archive.org Hosting Säit 5.017 Mol (Stand: Januar 2019) erofgelueden.
Emil Boc
Den Emil Boc gebuer de 6. September 1966 zu Răchiţele am Krees Cluj, ass e rumänesche Wëssenschaftler a Politiker.
Den 22. Dezember 2008 gouf hie Premierminister vu Rumänien, eng Plaz, déi hie bis den 13. Oktober 2009 hat. Virdru war hie Buergermeeschter vu Cluj Napoca.
Madine (Baach)
D'Madine, ass eng franséisch Baach an de loutrengeschen Departementer Meuse a Meurthe-et-Moselle. Et ass e lénksen Niewefloss vum Rupt de Mad, dee sengersäits an d'Musel leeft.
Op hirem Wee dohi fëllt se déi grouss Waasserreserve, de Lac de Madine.
4. Mee
De '''4. Mee''' ass den 124. Dag vum Joer (125. am Schaltjoer) am Gregorianesche Kalenner.
Mëtscheed
Mëtscheed ass eng Uertschaft an der Gemeng Esch-Sauer.
Geschicht
Mëtscheed war 1827 bei der Neiopdeelung vun de Circonscriptioune vun der Gemeng Groussbus ofgespléckt ginn, a wéi Eschduerf bei d'Gemeng Heischent geprafft ginn a ukomm du mat där Gemeng bei der Gemengefusioun 2011 an d'Gemeng Esch-Sauer.
Geographie
Mëtscheed läit op dem CR314 tëscht Eschduerf an Uewerfeelen.
Olympesch Wanterspiller 2006/Bob
Bei den XX. Olympesche Wanterspiller 2006 zu Turin goufen dräi Concoursen am Bob ausgedroen.
Zweeërbob
Datum: 18. Februar 2006 17:30 Auer (1. Laf), 19:20 Auer (2. Laf) 19. Februar 2006 17:30 Auer (3. Laf), 19:20 Auer (4. Laf)
Véiererbob
Datum: 24. Februar 17:30 Auer (1. Laf), 19:20 Uhr (2. Laf) 25. Februar 17:30 Auer (3. Laf), 19:20 Auer (4. Laf)
Zweeërbob
Datum: 20. Februar 17:30 Auer (1. Laf), 18:30 Auer (2. Laf) 21. Februar 17:30 Auer (3. Laf), 19:00 Auer (4. Laf)
Tënten
Tënten (lokal: Téinten ) ass eng Uertschaft an der Gemeng Helperknapp, am Kanton Miersch.
Geschicht
Tënten war bis Enn 2017 den Haaptuert vun der Gemeng Tënten. Dës huet op den 1.1.2018 mat Béiwen-Atert zu der Gemeng Helperknapp fusionéiert.
Lëscht vu Pseudonymmen
Dës Lëscht vu Pseudonymmen ass en Deel vun de Referenztabellen.
Hercules (Stärebild)
Den Hercules ass e Stärebild um Nordhimmel.